ຜູ້ຮັບເໝົາ ກໍ່ສ້າງຕຶກອາຄານຫໍ​ພັກ ​ໃນ​ໄຕ້​ຫວັນ ຖືກ​ຈັບ ຫຼັງ​ຈາກ​ທີ່​ຕຶກ​ພັງ​ລົງ ຕອນ​ແຜ່ນດິນ​ໄຫວ​
ພວກຊ່ອຍກູ້ໄພ ໄດ້ປະຕິບັດງານ ຢ່າງບໍ່ຢຸດຢັ້ງ ​ໂດຍໃຊ້ເຄື່ອງຈັກຍົກ ແລະເຄື່ອງດັກຟັງ ອີເລັກໂທຣນິກຕ່າງໆ ພ້ອມທັງມືເປົ່າ ໃນຄວາມຫວັງ ທີ່ຈະພົບ​ເຫັນ ພວກທີ່ອາດລອດຊີວິດມາໄດ້​.
ຕຳຫຼວດໄຕ້ຫວັນ ໄດ້ຈັບກຸມຜູ້ຮັບເໝົາ ກໍ່ສ້າງຕຶກອາຄານຫໍພັກ 17 ຊັ້ນໃນເມືອງ ທີ່ພັງທະລາຍລົງ ໃນຂະນະທີ່ໄດ້ ກີດແຜ່ນດິນໄຫວຂຶ້ນໃນວັນເສົາທີ່ຜ່ານມານີ້ ຊຶ່ງເຮັດໃຫ້ມີຜູ້ເສຍ ຊີວິດ 40 ຄົນນັ້ນ ທ່ານ ໄດ້ຖືກຟ້ອງຄະດີໃນການສັງຫານຄົນ ໂດຍບໍ່ເຈດຕະນາ ຍ້ອນຄວາມບໍ່ເອົາໃຈໃສ່ ໂດຍຈະຖືກສອບຖາມກ່ຽວກັບການກໍ່ສ້າງແລະອຸບປະກອນທີ່ນຳມາໃຊ້ໃນການ ສ້າງຕຶກອາຄານຫໍພັກ   ຊຶ່ງໄດ້ ກໍ່ໃຫ້ເກີດມີຄຳຖາມ ຫລັງຈາກ ຮູບພາບກ່ຽວກັບກະປ໋ອງນ້ຳ ໂສດາ ແລະໂຟມ ທີ່ນຳມາກໍ່ສ້າງເຂົ້າໃສ່ໃນຝາຂອງອາຄານ ຫໍພັກນັ້ນ ໄດ້ມີໝາຍຈັບກຸມຊາຍອີກ 2 ຄົນ ນຳ ໄດ້ມີຫຼາຍກວ່າ 300 ຄົນ ໄດ້ຖືກຊ່ອຍກູ້ອອກມາຈາກຊາກຫັກພັງຂອງຕຶກອາຄານດັ່ງກ່າວນີ້ ແລະຍັງມີອີກຫຼາຍກວ່າ 100 ຄົນ ທີ່ຍັງສົງໄສວ່າ ຕົກຄ້າງຢູ່ກ້ອງຊາກຫັກພັງນັ້ນ ພວກຊ່ອຍ ກູ້ໄພແມ່ນໄດ້ປະຕິບັດງານຢ່າງບໍ່ຢຸດຢັ້ງ ໂດຍໃຊ້ເຄື່ອງຈັກຍົກແລະເຄື່ອງດັກຟັງອີເລັກໂທຣ ນິກຕ່າງໆ ພ້ອມທັງມືເປົ່າ ໃນຄວາມຫວັງທີ່ຈະພົບເຫັນ ພວກທີ່ອາດລອດຊີວິດມາໄດ້ໃນ ຊາກຫັກພັງທັງຫຼາຍນີ້ ໃນຊ່ວງໄລຍະ 72 ຊົ່ວໂມງ ຂອງແຜ່ນດິນໄຫວທີ່ໄດ້ເກີດຂຶ້ນນັ້ນ ຊຶ່ງເປັນໄລຍະເວລາທີ່ຕ່ຳສຸດທີ່ນັກຊ່ຽວຊານໄດ້ໃຫ້ເວລາໄວ້ສຳຫຼັບພວກທີ່ຕົກຄ້າງຢູ່ຂ້າງໃນ ຊາກຫັກພັງທີ່ສາມາລອດຊີວິດມາໄດ້ ໂດຍທີ່ປາດສະຈາກອາຫານ ຫຼືນ້ຳດື່ມນັ້ນ ໄດ້ມີການຊ່ອຍກູ້ເອົາພວກທີ່ລອດຊີວິດມາໄດ້ອີກຕື່ມ 4 ຄົນ ໃນວັນຈັນວານນີ້ ໃນຈຳນວນ ນັ້ນ ແມ່ນມີເດັກຍິງໄວ 8 ຂວບ ທີ່ໄດ້ຕົກຄ້າງຢູ່ໃນຊາກຫັກພັງນັ້ນນານກວ່າ 60 ຊົ່ວໂມງ